อยากทราบว่าอาการคันยุกยิกเหมือนมีชีพจรเต้นอยู่บริเวณลูกตาแถวหัวตาเกิดจากอะไรคะและมักจะเป็นหลังช่วงขยี้ตาไปสักพักแล้วค่ะ สักพักก็หายไปเองค่ะ และตอนตื่นนอนตอนเช้าเมื่อพบแสงจ้าจะมีน้ำตาไหลและค่อนข้างแสบตาค่ะ แบบนี้อันตรายมั้ยคะ
สวัสดีค่ะ อาการคันยุบๆยิบๆที่บริเวณลูกตาแถวหัวตา มีความรู้สึกว่าอยากจะขยี้ตาตลอดนั้น อาจจะเกิดจาก ภูมิแพ้ที่ตาอาจมีอาการเป็นๆหายๆ มักเป็นมากช่วงเช้า มีตาแดง น้ำตาไหล คัดจมูกร่วมด้วยได้ จากที่กล่าวมาเป็นไปได้มาก สาเหตุอื่นๆเช่น การมีภูมิแพ้ผิวหนัง ภูมิแพ้สัมผัสเช่นแพ้เครื่องสำอางหรือผลิตภัณฑ์ใดๆที่ใช้รอบดวงตาแต่กรณีนี้จะมีผื่นแดงมีขุยให้เห็นชัดเจน การถูกแมลงกัด หรือมีเยื่อบุตาอักเสบจากสิ่งแปลกปลอมที่เข้าดวงตา การติดเชื้อไวรัสที่เยื่อบุตาขาว เป็นต้นในเบื้องต้น ยายามหลีกเลี่ยงการเกาหรือถูบริเวณดวงตาบ่อยๆ เพื่อลดโอกาสการติดเชื้อซ้ำซ้อนจากมือที่ไม่สะอาด ให้รับประทานยาแก้แพ้หรือแก้คันเพื่อบรรเทาอาการได้ถ้าคันหรือระคายเคืองตามากและสังเกตอาการค่ะ ถ้าอาการคันตา ตุบๆยังเป็นอยู่ตลอด มีตาแดง มีน้ำตาไหลออกมามาก ก็ควรไปพบแพทย์เพื่อตรวจเพิ่มเติม